**Република Србија**

**Општина Љубовија**

**-Општинско веће-**

Број: 06-127/2024-02

Датум: 31.05.2024. године

**Љ у б о в и ј а**

На основу члана 46. Закона о локалној самоуправи („Службени гласник Републике Србије“, број 129/2007, 83/2014-др.закон, 101/2016-др. закон, 47/2018 и 111/2021-др. закон), члана 77. Статута општине Љубовија („Службени лист општине Љубовија“, број 3/2019) и члана 24. став 3. Правилника о начину, мерилима и критеријумима за избор пројеката, програма и манифестација у култури који се финансирају и суфинансирају из буџета општине Љубовија, број: 06-100/2017-02 од 09.03.2017. године, Општинско веће општине Љубовија на седници одржаној дана 31.05.2024. године, доноси

**О Д Л У К У**

**о финансирању/суфинансирању пројеката, програма и манифестација у култури за 2024. годину**

**I** Одобрава се финансирање/суфинансирање пројеката, програма и манифестација у култури за 2024. годину поднетих на Јавни конкурс за финансирање и суфинансирање пројеката, програма и манифестација у култури за 2024. годину, на следећи начин:

|  |  |
| --- | --- |
| **1. Српско књижевно друштво** **,,Завет Видовдану“,** назив пројекта - ДРУГИ ВЕЛИКОГОСПОЈИНСКИ САБОР БОБИЈА 2024. | **100.000,00 динара** |
| **2. Културно уметничко друштво „Азбуковица“ Љубовија,** назив пројекта - Очување изворног, народног стваралаштва исказаног сценски кроз песму и игру. | **1.750.000,00**  **динара** |
| **3. Дечији драмски студио „Кукумиш“,** назив пројекта- Драмске ликовне радионицеза децу и позоришна представа | **200.000,00 динара** |
| **4. „Пеликан**“ - асоцијација за лични тренинг, едукацију, развој и оснаживање, назив пројекта – Кроз културно и историјско наслеђе нашег краја | **200.000,00** **динара** |
| **5. Омладинско удружење „Кривоторбићи“**, назив пројекта - Квизоторба | **250.000,00 динара** |
| **6. Удружење грађана „Завичај Љубовија“,** назив пројекта - Државне и јавне установе, спортска и удружења грађана, предузетници у Љубовији. | **150.000,00** **динара** |
| **7. Удружење грађана „Завичај Љубовија“,** назив пројекта - Генеза родовских групација и настанак садашњих фамилија (презимена) | **100.000,00** **динара** |
| **8. Љубовијско драмско позориште,** назив пројекта - Позоришна представа „Подвала“ | **150.000,00 динара** |
| **9. Предраг Срећковић ПР** Производња кинематографских дела „Love, peace and beauty”, назив пројекта – Братољуб, мост на Дрини, дугометражни документарни филм | **200.000,00 динара** |
| **10. Центар за инклузију Љубовија,** назив пројекта – Роми Азбуковице | **100.000,00 динара** |
| **11. Удружење „Урбан Љубовија“**, назив пројекта - Афтер фестивал | **300.000,00 динара** |

**II** Носиоци програма/пројеката из става I диспозитива Одлуке су обавезни да, уколико су им одобрена мања средства за реализацију пројекта од тражених, у року од 8 дана од дана објаве Одлуке прецизирају активности и буџет програма/пројеката и исти ускладе са висином додељених средстава као и да о томе Комисији доставе допуну, односно измену предлога програма/пројеката. У супротном ће се сматрати да су одустали од предлога програма/пројеката.

**III** Са изабраним подносиоцима пројекта који су одабрани по Јавном конкурсу начелник Општинске управе општине Љубовија закључиће уговор којим се уређују међусобна права и обавезе уговорних страна.

**IV** Средства из члана 1. ове Одлуке планирана су Одлуком о буџету општине Љубовија за 2024. годину на конту 481 - дотације невладиним организацијама, програмска активност 1201-0003.

**V** За реализацију ове Одлуке надлежна је Општинска управа општине Љубовија.

**VI** Ову Одлуку објавити на интернет страни општине Љубовија [www.ljubovija.rs](http://www.ljubovija.rs).

**О б р а з л о ж е њ е**

Општина Љубовија је у Одлуци о буџету за 2024. годину на конту 481 - дотације невладиним организацијама обезбедила средства у износу од 3.500.000,00 динара за финaнсирање/суфинансирање пројеката, програма и манифестација у култури за 2024. годину. Правилником о начину, мерилима и критеријумима за избор пројеката, програма и манифестација у култури који се финансирају и суфинансирају из буџета општине Љубовија дефинисан је начин доделе средстава из буџета кроз спровођење јавног конкурса.

Општинско веће општине Љубовија je дана 09.04.2024. године расписало Јавни конкурс за финансирање и суфинансирање пројеката, програма и манифестација у култури за 2024. годину, број 06-127/2024-02 (у даљем тексту: Јавни конкурс).

На оглашени Јавни конкурс је пристигло једанаест пријава те је Комисија за спровођење Јавног конкурса, именована Решењем начелника Општинске управе општине Љубовија, прегледала исте, извршила бодовање и доставила Општинском већу Извештај са предлогом пројеката, програма и манифестација који ће се финансирати/суфинансирати из буџета општине Љубовија у 2024. години.

Општинско веће општине Љубовија је на седници одржаној дана 31.05.2024. године разматрало Извештај Комисије за спровођење Јавног конкурса и на основу истог донета је Одлука као у диспозитиву.

**ПРЕДСЕДНИК**

**ОПШТИНСКОГ ВЕЋА**

**Милан Јовановић с.р.**